Source: https://www.bihorpenet.ro/sean-barnette-sa-daruim-haine-si-pantofi/
Timestamp: 2020-01-18 18:29:01+00:00

Document:
Sean Barnette: ”Să dăruim haine și pantofi” – Bihorpenet
Jucător emblematic pentru CSM Oradea, Sean Barnette confirmă că este un om pe măsură. Originar din Statele Unite ale Americii, baschetbalistul în vârstă de 33 ani ce a experimentat cele mai frumoase, dar și cele mai dificile momente pentru un om în perioada petrecută la Oradea, inițiază
o acțiune inedită și complet originală pentru un sportiv de la CSM Oradea.
Sean îi invită pe suporterii echipei de baschet CSM CSU Oradea să doneze haine și pantofi de sezonul rece pentru oamenii nevoiași. Acțiunea de colectare se va desfășura duminică (22.12), la meciul cu BCM U FC Argeș Pitești din Liga Națională de baschet masculin – ediția 2019/20, pentru
ca lucrurile colectate să fie dăruite celor care au nevoie de aceste lucruri.
Denumirea originală (în limba engleză) a acțiunii este “Sean Coat and Shoe Christmas Drive”
Când? Colectarea la meciul CSM CSU Oradea vs BCM U FC Argeș Pitești de duminică (22.12), la Arena Antonio Alexe. De asemenea, lucrurile se pot aduce și sâmbătă (21.12), la serbarea de Crăciun a Academiei CSM Oradea.
De ce? Invităm comunitatea orădeană să dăruiască haine și pantofi, noi sau utilizate, pentru cei care au nevoie de aceste lucruri în sezonul de iarnă.
Cine? Sean Barnette (inițiatorul ideii) și echipa de baschet masculin CSM Oradea te invită să dăruiești haine și pantofi de sezon pentru cei care au nevoie de aceste lucruri. Pe holurile Arenei Antonio Alexe vor fi poziționate cutii în care hainele și pantofii vor fi strânse. Avem rugămintea de a spăla lucrurile pe care le donați înainte de a le aduce astfel încât a 2-a zi ele să poată fi purtate de cei cărora le sunt destinate pentru a întâmpina sărbătoarea Crăciunului cu căldură în suflet și încălziți de lucrurile dăruite.
Vreau să mulțumesc în nume personal pentru dragostea și căldura pe care mi-ați oferit-o, mie și întregii echipe CSM Oradea de-a lungul timpului. În acest an, am decis să inițiez organizarea unei acțiuni de colectare de haine și pantofi, pe care să le dăruim împreună celor care au nevoie de ele în sezonul rece. Am remarcat că sunt cetățeni ai acestui oraș care ar avea nevoie și s-ar bucura de o haină groasă sau un pantof cald în perioada de iarnă. Vă rog și vă invit să luați în considerare ideea de a dărui hainele și pantofii pe care nu le mai purtați sau să achiziționați unele noi cu
scopul de a le dărui. Am încredere că împreună, comunitatea din acest oraș extraordinar poate să vină în sprijinul celor care au nevoie de ajutor cu ocazia Crăciunului. Vă mulțumesc pentru dragostea oferită și pentru că îmi permiteți să dau ceva înapoi acestui oraș și vouă, fanilor. Vă iubesc!”
Mesajul lui Sean (video) –
https://www.facebook.com/watch/?v=2202845476484363
Vizualizari: 83 Diviza B a Campionatului European de baschet masculin U18, care se desfășoară la Oradea,...
Vizualizari: 59 Clasată pe ultimul loc în faza grupelor, cu cinci eșecuri din cinci partide, echipa...
Vizualizari: 234 Jucătorul echipei CSM CSU Oradea, Kris Richard s-a întors în Statele Unite, întrucât actele...

References: CSM 
 CSM 
 CSM 
 CSM 
 CSM 
 CSM 
 CSM 
 CSM